《次韵宽夫题王自然参议江阁》
宋代·刘才邵

橘州部曲奴千头，倚槛应犹忆故丘。胸中耿耿挂秋月，坐阅世故如星流。

谁能令公还餍事，且脱荷衣藏箧笥。定将奇策收桑榆，不似书鱼老文字。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。